== Bygningshistorie ==
Resen Kirke er sandsynligvis opført i [[1200-tallet]]. Den består af et kirkeskib eller langhus med [[Kor (kirkedel)|kor]] og [[Kirkeskib (bygningsdel)|skib]] ud i ét. Der findes således ingen korbue som adskillelse mellem skib og kor, hvilket er usædvanligt for en middelalderkirke. Den vestlige del af langhuset er opført af rå marksten med enkelte granitkvadre iblandt. Den øvrige del er opført i [[munkesten]] med iblandet [[granit]]. På østgavlen ses tydelige spor efter et nedrevet [[sakristi]] eller [[apsis]]. Hvornår denne bygning er forsvundet er ikke klart.
Mod vest er et [[Klokketårn|tårn]], sandsynligvis opført i [[1400-tallet]]. Dette har fået sine mure omsat med [[munkesten]] i munkeskifte. Adgangen til tårnet sker fra en ydre dør i fire meters højde. Endelig er der mod syd et [[våbenhus]], som dog blev fornyet i [[1944]].
Bygninger,_konstruktioner_og_anlæg